What is learning? (inspired by K): Denken, benoemen, ik en het onbekende. Autoriteit, onderzoek en die ommekeer. Lees en lag! | Sonkind
WordPress.com	Lees en lag!
Posted on Maart 11, 2008 by Taylor	Ek lees selde kortverhaal bundels. Ek hou van ‘n boek met ‘n begin en ‘n einde en tussen in moet ‘n ordentlike storie wees. Maar soms gaan ek deur ‘n stadium waar ek moeg raak van ‘hele’ boeke lees en dan krap ek rond vir kort stories of sketse. So kom ek onlangs af op Dana Snyman se bundel sketse – Uit die binneland.
Ek begin lees en kort voor lank kan ek die boek nie neersit nie; dalk ook omdat ek met so baie dinge waaroor hy skryf kan identifiseer. Gisteraand lees ek ‘Neem my op vlerke’, en terwyl ek lees, begin ek lag. Ek lag naderhand so dat die Liefie kom kyk wat aangaan. Ek probeer vir hom voorlees, maar ek lag so, (want ek het toe mos reeds die prentjie in my kop), dat hy geen woord kan uitmaak wat ek lees nie. Na ‘n paar probeerslae, waarin die lag net elke keer bo-oor my lees hardloop, het hy maar die boek gevat en self gelees. Ek hoop Dana vergewe my, maar ek gaan die skets hier vir julle herhaal. Alle erkenning aan Dana Snyman, wie se ander boeke ek nou gaan soek en ook gaan lees!!! Ek hoop julle geniet dit net soveel soos ek.
Filed under: Raak gelees |	« My muis wys Verlange »
boendoe, on Maart 12, 2008 at 8:17 vm said:	Ja nee, nou lag ek ook dat die trane loop!
Antwoord	Zee, on Maart 12, 2008 at 12:02 nm said:	Ek sien hoe trek oupa deur die lug… Snaak hoe n mens jouself so in die boek kan inlewe asof jy deel is daarvan! 😆
Antwoord	Marina, on Maart 12, 2008 at 1:40 nm said:	Ek is gek oor Dana se sketse! Mens kan alles so in jou verbeelding sien!
Antwoord	Jo-Ann Schou, on Maart 12, 2008 at 5:03 nm said:	Dana is briljant – het nou weer lekker gelag. Ek geniet van Nataniël se sketse ook.
Antwoord	skoor, on Maart 12, 2008 at 9:10 nm said:	jinne son, lag ek nou so, die kat val van my skoot af! En toe kom Skoorlief in om te sien wat aangaan, en ek lees dit weer. Dit was moersnaaks. Dankie!
Antwoord	Nico, on Maart 13, 2008 at 8:40 vm said:	Ek is soms so bang dat die vermoë om so storie te vertel sterf saam met die groot name soos Tolla, Jan Spies, oom Koos Meyer en Danny Pretorius.
Maar van al die stories staan oorle’ Pieter Pieterse se werfjoernale vir my uit. As jy ooit BOSBERAAD of SKATERLAG in die hande kry, lees tog die storie, “Jambruin tender sy laaste tender”. My maagspiere raak seer net om aan daardie storie te dink wat so lank terug gebeur het, wat ek al 100 keer gelees het, maar altyd vir my tydloos en snaaks sal bly.
Antwoord	Soos ‘n wafferse fliekmeisie « Windpompe & Vygies, on Maart 13, 2008 at 11:55 vm said:	[…] ‘n wafferse fliekmeisie March 13, 2008 Posted by vygie in Uncategorized. trackback Sonkind se aanhaling van die Dana Snyman skets (wat my laat lag het tot ek huil) het my laat dink aan ‘n […]
Antwoord	Da Mario, on Maart 13, 2008 at 2:32 nm said:	Wahahahaha!!! 😆
Antwoord	mykopop, on Maart 13, 2008 at 2:58 nm said:	Ai, arme Oupa op vlerke! Ek hou van kortverhale, ek het nogal heelwat bundels met versamelings kortverhale, die probleem daarmee is dat dieselfde kortverhale dikwels in verskillende bundels opgeneem is, en jy eers moet begin lees aan ‘n verhaal om agter te kom maar ek het hom al iewers gelees. En ook in sulke bundels is daar partykeer hengse as ek dit so kan stel “mood swings” van verhaal tot verhaal, mens is nie altyd daarvoor lus nie.